Národný projekt XX

 Podpora zamestnávania nezamestnaných
 v samospráve

Názov prijímateľa: 		Ústredie práce, sociálnych vecí a rodiny
Názov projektu:		Podpora zamestnávania nezamestnaných v samospráve
Názov Operačného programu: 	Zamestnanosť a sociálna inklúzia 
Miesto realizácie projektu: 	Trnavský kraj, Nitriansky kraj, Trenčiansky kraj, 
Banskobystrický kraj, Žilinský kraj, Prešovský kraj, Košický kraj
Trvanie projektu: 		od 11/2012 do 08/2015
Výška nenávratného finančného príspevku: 		8 115 874,62 EUR
Kontaktné údaje:   Ústredie práce, sociálnych vecí a rodiny, Špitálska ulica č.8, 812 67 Bratislava  

Situácia na trhu práce v SR je v súčasnosti charakterizovaná vysokou mierou nezamestnanosti mladých ľudí do 29 rokov a vysokým podielom znevýhodnených uchádzačov o zamestnanie nad 50 rokov veku. 

Cieľom projektu je podpora zamestnanosti, adaptability a znižovanie nezamestnanosti vybranej cieľovej skupiny uchádzačov o zamestnanie. 

Prioritnou cieľovou skupinou sú mladí nezamestnaní s vekovou hranicou do 29 rokov vrátane, ktorí sú uchádzačmi o zamestnanie podľa ustanovenia § 6 zákona o službách zamestnanosti, vedení v evidencii uchádzačov o zamestnanie úradu. 

Druhou cieľovou skupinou sú znevýhodnení uchádzači o zamestnanie vo veku nad 50 rokov podľa § 8 ods. 1 písm. b) zákona o službách zamestnanosti, vedenými v evidencii UoZ najmenej 6 mesiacov.

Špecifickým cieľom projektu je podpora motivácie zamestnávateľov zamestnávať mladých nezamestnaných  do 29 rokov a znevýhodnených uchádzačov o zamestnanie nad 50 rokov veku, zvýšenie zamestnateľnosti mladých nezamestnaných na trhu práce, prostredníctvom získania zručností a pracovných návykov na vytvorených pracovných miestach a obnova pracovných návykov znevýhodnených uchádzačov o zamestnanie nad 50 rokov veku a zvýšenie ich uplatnenia sa na trhu práce.

Hlavnou aktivitou projektu je poskytovanie príspevkov v rámci aktívnych opatrení na trhu práce realizovaných  podľa §54 ods.1 písmeno a)  zákona o službách zamestnanosti. 
Zámerom hlavnej aktivity projektu je podpora zamestnávania nezamestnaných v samospráve,  týkajúca sa cieľových skupín:  mladých uchádzačov o zamestnanie do 29 rokov vrátane a znevýhodnených uchádzačov o zamestnanie nad 50 rokov veku, s tým že zamestnávateľovi z oblasti samosprávy, ktorý vytvorí pracovné miesto a obsadí ho takýmito uchádzačmi o zamestnanie, bude poskytnutý finančný príspevok na vytvorenie pracovného miesta. 
Príspevok na vytvorenie pracovného miesta sa poskytuje zamestnávateľovi minimálne počas 6 mesiacov a maximálne počas 9 mesiacov, vrátane náhrady príjmu počas prvých desiatich dní dočasnej pracovnej neschopnosti zamestnanca.
Následne je zamestnávateľ povinný udržať podporené pracovné miesto po uplynutí podpornej doby. Dĺžka doby udržania pracovného miesta musí zodpovedať minimálne dobe podporovania pracovného miesta (t.j. min. počas 6 mesiacov a max. počas 9 mesiacov).

K 31.8.2013 bolo uzatvorených 384 dohôd (380 UoZ do 29 r. a 4 ZUoZ nad 50 r.) na 505 pracovných miest (501 UoZ do 29 r.  a 4 ZUoZ nad 50 r.)  v celkovo dohodnutej sume 1 831 866,56 Eur.

Tento projekt sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.                               www.employment.gov.sk / www.esf.gov.sk / www.upsvar.sk